b'\n_START_ARTICLE_\nMetri\xc4\x8dni sistem enot\n_START_PARAGRAPH_\n._NEWLINE_Metri\xc4\x8dni sistem enot mednarodni deseti\xc5\xa1ki (decimalni) sistem merskih enot, ki se uporablja tudi v sistemu SI.\n_START_SECTION_\nUvedba metri\xc4\x8dnega sistema\n_START_PARAGRAPH_\nUvajanje metri\xc4\x8dnega sistema se je pri\xc4\x8delo v Franciji, ki ga je prevzela v letu 1791. Takrat je bil dolo\xc4\x8den meter kot 1 desetmilijoninka razdalje od severnega pola do ekvatorja po poldnevniku. Kot enoto za maso so takrat dolo\xc4\x8dili gram, ki je pomenil maso 1 milijoninke kubi\xc4\x8dnega metra vode pri njeni maksimalni gostoti. Pozneje se je metri\xc4\x8dni sistem pri\xc4\x8del uporabljati tudi v drugih de\xc5\xbeelah Evrope. Za la\xc5\xbejo primerjavo so izdelali kovinske vzorce ali etalone.\n_START_SECTION_\nDeseti\xc5\xa1ki mnogokratniki\n_START_PARAGRAPH_\nMetri\xc4\x8dni sistem je decimalni sistem. Za merjenje fizikalnih koli\xc4\x8din se uporabljajo osnovne enote in mnogokratniki \xc5\xa1tevila deset osnovne enote. S tem je zelo poenostavljen na\xc4\x8din pretvarjanja enot.'